Súradnice: 48°03′40″S 17°27′20″V﻿ / ﻿48,06111°S 17,45556°V﻿ / 48.06111; 17.45556

**Chránené vtáčie územie Lehnice** vzniklo s cieľom zachovať biotopy pre európsky významné druhy vtákov a biotopy sťahovavých druhov vtáctva, aby boli zabezpečené podmienky ich prežitia a reprodukcie. Je to jeden z typov chráneného územia členskej krajiny Európskej únie s názvom NATURA 2000.

Územie bolo vyhlásené vládou Slovenskej republiky dňa 1. septembra 2005 nadobudla účinnosť vyhláška Ministerstva životného prostredia Slovenskej republiky č. 377/2005 Z.z. Výmera chráneného územia predstavuje 2 346,85 ha a nachádza sa na území okresu Dunajská Streda a katastrálnych území Bellova Ves, Horná Potôň, Malý Lég, Maslovce, Masníkovo, Oľdza, Sása, Veľká Paka a Veľký Lég.

Dôvod ochrany
-------------

Predmetom ochrany sú dva druhy vtákov:

* sokol červenonohý (*Falco vespertinus*), európsky významný druh, CHVU Lehnice je jedno z troch najdôležitých hniezdisk na Slovensku
* prepelica poľná (*Coturnix coturnix*), na územi CHVU Lehnice pravidelne hniezdi > 1% národnej populácie tohoto druhu

Nasledujúce druhy sú považované za významné pre toto vtáčie územie: drop fúzatý (*Otis tarda*), sokol rároh (*Falco cherrug*), bocian biely (*Ciconia ciconia*), ďateľ hnedkavý (*Dendrocopos syriacus*), strakoš červenochrbtý (*Lanius collurio*), penica jarabá (*Sylvia nisoria*), škovránok poľný (*Alauda arvensis*), pŕhľaviar čiernohlavý (*Saxicola torquata*), pipíška chochlatá (*Galerida cristata*), muchár sivý (*Muscicapa striata*), hrdlička poľná (*Streptopelia turtur*) a lastovička domová (*Hirundo rustica*).

Územný systém ekologickej stability a chránené časti prírody a krajiny
----------------------------------------------------------------------

Na území CHVU Lehnice sa nenachádzajú žiadne biocentrá ani biokoridory nadregionálneho ani regionálneho významu (GNÚSES,RÚSES okresu Dunajská Streda) územného systému ekologickej stability. Na základe miestnej územnoplánovacej dokumentácie (MÚSES) sú definované dve biocentrá miestneho významu v záujmovom území CHVU Lehnice:

* oblasť Hetméň
* oblasť Pažitné

Súčasťou CHVU Lehnice je prírodná rezervácia (PR) Hetméň.

Galéria
-------

* Pás lesa, biocentrum miestneho významu Pažitné, severovýchodná hranice územiaPás lesa, biocentrum miestneho významu Pažitné, severovýchodná hranice územia
* Hlavové vŕby, biocentrum miestneho významu PažitnéHlavové vŕby, biocentrum miestneho významu Pažitné
* Husté porasty slivky čerešňoplodej (myrobalán)Husté porasty slivky čerešňoplodej (myrobalán)
* Široký pás bylín, krov a stromov pozdĺž cestyŠiroký pás bylín, krov a stromov pozdĺž cesty
* Strakoš kolesár, jeden z európsky významných druhov vtáčieho územia, pristáva na svoj obľúbený posed, časť Pažitné, biocentrum lokálneho významuStrakoš kolesár, jeden z európsky významných druhov vtáčieho územia, pristáva na svoj obľúbený posed, časť *Pažitné*, biocentrum lokálneho významu
* Hetméň, biocentrum miestneho významu a tiež prírodná rezervácia, dôležitý prvok s množstvom stromových dutín a hniezdHetméň, biocentrum miestneho významu a tiež prírodná rezervácia, dôležitý prvok s množstvom stromových dutín a hniezd

Referencie
----------

1. ↑   *Lokality Natura 2000, chránené vtáčie územia* [online]. sopsr, [cit. 2018-01-05]. Dostupné online.
2. 1 2 3 4  Jozef Chavko, Ing. Boris Maderič, Mgr. Juraj Hajdú & kol.. *Program starostlivosti Chráneného vtáčieho územia Lehnice* [online]. sopsr.sk, [cit. 2018-01-06]. Dostupné online.